John By

pisi|Rideau kanali lüüsid (Thomas Burrowesi akvarell 1834)   
John By (7. august 1779 Lambeth, London – 1. veebruar 1836 Frant, Ida-Sussex) oli inglise sõjaväeinsener (kolonelleitnant), Rideau kanali ehituse kuraator.  

Ta teenis Briti armee insenerikorpuses Corps of Royal Engineers. Tema juhtimisel rajatud Rideau kanal on tänapäeval arvatud UNESCO maailmapärandi nimistusse.

 Elukäik 
1802. aastal saadeti ta Ülem-Kanadasse, kus ta tegeles Quebeci linna fortifikatsiooniga ja Saint Lawrence'i jõe laevatatavuse parendamisega. 

Aastatel 1811–1815 teenis ta Wellingtoni armees Euroopas. 

Arvesse võttes tema varasemat kogemust Kanadas, saadeti ta 1826. aastal sinna tagasi – seekord juhtima Rideau kanali ehitust. Esimese asjana tuli rajada kanaliehitajate asula. See sai tema auks nimetatud Bytowniks (hiljem (1855) nimetati see ümber Ottawaks). 1828. aastal ehitas ta üle Ottawa jõe silla Union Bridge ühendamaks Bytowni Wrightstowniga (hilisem Hulli linn). Kanali ehitus kestis kuus aastat ja see avati 1832. aasta kevadel.

Välislingid

By, John. Dictionary of Canadian Biography
John By. Dictionary of National Biography (1901)

Kategooria:Suurbritannia insenerid 
Kategooria:Suurbritannia sõjaväelased 
Kategooria:Sillaehitajad
Kategooria:Sündinud 1779
Kategooria:Surnud 1836